Broj: 01-076/24-2739

Podgorica, 18.07.2024. godine

Klub poslanika Građanski pokret URA

Poslanik, g-din Dritan Abazović

**POSLANIČKO PITANJE**

Gospodine Spajiću,

Da li Vi stojite iza organizovanih napada na šefa Specijalnog policijskog odjeljenja Predraga Šukovića i glavnog specijalnog tužioca Vladimira Novovića, kako to implicira Vaš ministar pravde Andrej Milović?

**ODGOVOR**

Poslaniče Abazoviću,

Ne, ne stojim iza bilo kakvog napada. Ni na gospodu Novovića i Šukovića, niti na bilo koga. Vjerujem da Vama to zvuči nemoguće, ali svako polazi od sebe.

Dozvolite mi da podsjetim da mi, iako sam više puta o tome govorio - nije važno ko je na čelu bilo kog sektora dok god taj neko isporučuje rezultate. Logika ovog pristupa leži u činjenici da sistem treba najbolje ljude na pravim mjestima. Jedino tako, možemo ići naprijed.

Podvale, podmetačine, izdaje - ostavljam onima kojima je to imanentno.

Što se mene tiče, bio premijer ili radio bilo šta drugo sa ovim neću praviti kompromise.

Ali kada već pominjemo glavnog specijalnog tužioca i načelnika Specijalnog policijskog odjeljenja koristim i ovu priliku da ponovim punu podršku Vlade i svoju ličnu njima i njihovim timovima na naporima u izgradnji sigurnijeg i pravednijeg društva za sve naše građane.

S poštovanjem,

 **PREDSJEDNIK**

 **mr Milojko Spajić**